CELEX: 52014PC0739
Language: hu
Date: 2014-12-16
Title: Javaslat A TANÁCS HATÁROZATA az S2R-főterv jóváhagyásáról

|
			
		
		
		52014PC0739
		
			Javaslat A TANÁCS HATÁROZATA az S2R-főterv jóváhagyásáról /* COM/2014/0739 final - 2014/0354 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
A Shift2Rail közös vállalkozás létrehozásáról
szóló, 2014. június 16-i 642/2014/EU tanácsi rendelet (a továbbiakban: „S2R
rendelet”)[1]
2014. július 7-i hatálybalépésével hivatalosan is létrejött az az új, köz- és
magánszféra közötti partnerség, amelynek célja a jobb minőségű
európai vasúti szolgáltatások kialakítását támogató kutatási és innovációs
tevékenységek irányítása. 
Az S2R rendelet meghatározza a Shift2Rail
közös vállalkozás („S2R közös vállalkozás”) alapító tagjait, melyek a
következők: a Bizottság által képviselt Unió, valamint az alábbi nyolc
ágazati partner: Alstom Transport, Ansaldo STS, Bombardier Transportation,
Construcciones y Auxiliar de Ferrocariles, Network Rail, Siemens Aktiengesellschaft, Thales és Trafikverket.

A további társult tagok a tagság elnyerésére
irányuló, a Bizottság által az S2R rendelet hatálybalépését követő három
hónapon belül közzé tett nyílt pályázati felhívás révén kerülnek kiválasztásra.
A Shift2Rail célja az egységes európai közlekedési
térség megvalósításáról szóló, 2011-es fehér könyv[2] célkitűzéseinek
támogatása, valamint a kevésbé fenntartható közlekedési módokról a vasútra
történő modális váltás előmozdítása a vasút költséghatékonyságának és
vonzerejének növelésével. 
A Shift2Rail keretében kifejlesztett,
bemutatott és érvényesített innovatív technológiák és megoldások várhatóan
megduplázzák a vasúti közlekedési rendszer kapacitását, felére csökkentik az
életciklus-költségeket, illetve 50%-os javulást hoznak a szolgáltatások megbízhatatlansága
és a késések terén. A közös vállalkozás célja ezenkívül, hogy megerősítse
az európai vasúti ágazat vezető szerepét a világban, és ezzel
előmozdítsa a munkahelyteremtést, valamint az export bővülését. 
Az S2R rendelet I. melléklete 1. cikkének (4)
bekezdése és 2. cikkének a) pontja szerint az S2R közös vállalkozásnak létre
kell hoznia és ki kell fejlesztenie egy főtervet, továbbá biztosítania
kell e terv hatékony és eredményes végrehajtását. Az S2R-főtervnek
előremutató dokumentumnak kell lennie, amely a vasúti ágazati innováció
hosszú távú elősegítése érdekében kiemelt kutatási és innovációs
tevékenységeket határoz meg.
Az S2R rendelet I. melléklete 1. cikke (3)
bekezdésének értelmében az S2R-főtervnek öt tematikus terület vagy
„innovációs program” (IP) köré kell épülnie:
·                        
1. IP: költséghatékony és megbízható vonatok,
köztük nagy kapacitású és nagy sebességű vonatok; 
·                        
2. IP: fejlett közlekedésirányítási és
ellenőrző rendszerek;
·                        
3. IP: költséghatékony és megbízható nagykapacitású
infrastruktúra;
·                        
4. IP: informatikai megoldások a vonzó vasúti
szolgáltatások érdekében;
·                        
5. IP: a fenntartható és vonzó európai
árufuvarozást elősegítő technológiák.
2.           AZ ÉRDEKELT FELEKKEL
FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
Az S2R közös vállalkozás alapító tagjai – a
Bizottság irányítása mellett, illetve az Európai Vasúti Ügynökséggel és az
Európai Vasúti Kutatási Tanácsadó Tanács (European Rail Research Advisory
Council, ERRAC) technológiai platformjával konzultálva – kidolgozták az
S2R-főterv első változatát.
A kidolgozás során figyelembe vették azokat a
véleményeket, amelyeket az érdekeltek széles köre az ágazati képviselőkkel
tartott számos egyeztetés során, valamint – a közel 200 érdekelt részvételével
– 2014. június 20-án tartott nyilvános konzultáció keretében fogalmazott meg.
A konzultáció megmutatta, hogy a főterv
jelenlegi változata kellőképpen kiegyensúlyozott és széles körben
támogatott.
2014. szeptember 24-én az S2R közös
vállalkozás irányító testülete jóváhagyta az S2R-főterv első
változatát.
3.           A JAVASLAT JOGI ELEMEI
Ez a javaslat az S2R-főterv Tanács általi
jóváhagyására vonatkozik, amely összhangban van az S2R rendelet I. melléklete
1. cikkének (4) bekezdésében leírt eljárással. 
2014/0354 (NLE)
Javaslat
A TANÁCS HATÁROZATA
az S2R-főterv jóváhagyásáról
AZ EURÓPAI UNIÓ TANÁCSA,
tekintettel a Shift2Rail közös vállalkozás létrehozásáról szóló, 2014.
június 16-i 642/2014/EU tanácsi rendeletre[3]
és különösen annak I. melléklete 1. cikkének (4) bekezdésére, 
tekintettel az Európai Bizottság javaslatára,
mivel:
(1)       A vasúti innováció hosszú
távú elősegítése érdekében az S2R közös vállalkozásnak az Európai Vasúti
Ügynökséggel és az Európai Vasúti Kutatási Tanácsadó Tanács (European Rail
Research Advisory Council – ERRAC) technológiai platformjával konzultálva létre
kell hoznia és ki kell fejlesztenie az S2R-főtervet.
(2)       A 642/2014/EU rendelet 2.
cikkében foglalt céljai elérése érdekében az S2R közös vállalkozásnak az
S2R-főtervben prioritásokat és az összes érintettől elvárt
alapvető operatív és technológiai innovációkat kell meghatároznia.
(3)       A főtervnek
teljesítményorientáltnak kell lennie és a 642/2014/EU rendelet I. melléklete 1.
cikkének (3) bekezdésében említett korlátozott számú fő tematikus terület,
azaz innovációs program köré kell szerveződnie.
(4)       Az S2R-főtervnek az a
változata, amelyet az S2R közös vállalkozás irányító testülete 2014. szeptember
24-én hagyott jóvá, és amelybe az érdekelt felek véleményei jelentős
mértékben beépültek, képezi az alapját egyrészt a 642/2014/EU rendelet I.
melléklete 4. cikke (2) bekezdésének megfelelő, a társult tagság
elnyerésére irányuló pályázati felhívásnak, melyet a Bizottság 2014. október
6-án közzétett, másrészt az S2R közös vállalkozás létrehozandó munkatervének,
ELFOGADTA EZT A HATÁROZATOT: 
Egyetlen cikk
A Shift2Rail stratégiai főterv ezennel
elfogadásra kerül.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL L 177., 2014.6.17., 9. o. 
[2]               Fehér könyv: „Útiterv az egységes európai közlekedési
térség megvalósításához – Úton egy versenyképes és
erőforrás-hatékonyközlekedési rendszer felé”, COM(2011) 144 végleges.
[3]               HL L 177., 2014.6.17., 9. o.